2009 એટલે કે ગત ચૂંટણીમાં પણ એ જ પરમ્પરા જોવામાં આવી કે વધુ મતદાને ભાજપને ફાયદો કરાવી આપ્યો. ગત ચૂંટણીમાં 47.89 ટકા મતદાન થયુ હતું કે જે 2004ની સરખામણીમાં 2 ટકા વધુ હતું અને તેનો ફાયદો ભાજપને 1 બેઠકના વધારા સાથે મળ્યો. આ ચૂંટણીમાં ભાજપને 15 બેઠકો મળી, જ્યારે કોંગ્રેસ 11 બેઠકો હાસલ કરવામાં સફળ રહી. જોકે ભાજપના અગાઉના પ્રદર્શનો જોતા સ્પષ્ટ છે કે ઓછા મતદાને ભાજપની 19-20-21 બેઠકો મેળવવાની એવરેજની લાઇન-લેંથ બગાડી નાંખી છે.